Namibiese boere ken die reënpatrone van kol–kol en streep–streep. In boeretaal is die 2 woorde amper gelyk aan vloekwoorde! Dit beteken sommige kry en ander nie! Boere gee om vir mekaar en dit is nou weer duidelik bewys met die saamstaan tydens die droogte. Ons is baie bly vir die boere wat goeie reën gehad het, vir die wat soveel reën gehad het dat hulle darem koppe kan optel, en ons is op die knieë saam met diegene wat nog steeds knersende droogte ervaar. Daar is nog ‘n paar weke oor van die huidige reënseisoen en die hoop en gebede is dat Ons Liewe Vader se Liefde en Genade oor almal sal skyn.
Op Hartebeestloop gaan dit baie swaar, en tans kyk ons na die 8ste jaar van ver ondergemiddelde reënval. Soos baie medeboere, het ons die land deurkruis op soek na huurveld. Dit is tydens hierdie besoeke wat ons die geweldige impak van die droogte op Namibië gesien het: